एकबार मैंने एक कहानी सुनी थी एक मादा खरगोश की जो एक शेरनी से बात करते हुए कहती है, "पिछले साल मैंने 24 नन्हें खरगोशों को जन्म दिया था। तुमने पिछले साल कितने बच्चे जने हैं?" शेरनी ने कहा, "मैंने केवल एक ही को जन्म दिया - लेकिन वह एक शेर था!" जब भी मैं लोगों से उनकी कलीसिया में एक बड़ी संख्या के बारे में बात करते सुनता हूं जिन्हें "पवित्र आत्मा में बपतिस्मा" मिला है (जिसका वे दावा करते हैं) तो मैं उस कहानी के बारे में सोचता हूँ। उन हजारों खोखले 'अन्य्भाषा-बोलते' मसीहियों की तुलना में आरंभिक प्रेरितों के जैसा एक भी शिष्य आज परमेश्वर के लिए ज्यादा उपयोगी होगा।